ทั้งนี้ ล่าสุดสำรวจพบว่ามีนักโทษที่เพิ่งพ้นโทษจากเรือนจำ ยังไม่มีอาชีพ ไม่มีรายได้หันมาบวชเป็นพระออกเรี่ยไรเงิน ซึ่งการกระทำเช่นนี้มีมากขึ้น เพราะบทลงโทษตามกฎหมายไม่รุนแรง โทษปลอมบวชจำคุกไม่เกิน 1 ปี ปรับไม่เกิน 1 หมื่นบาท บางรายรอลงอาญา จึงมาทำผิดอีก ทางที่ดีต้องเพิ่มโทษให้หนักฐานทำลายความมั่นคงประเทศต้องจำคุก 5 ปี ปรับ 5 หมื่นบาทพระรัตนเมธี หัวหน้าคณะพระวินยาธิการ กล่าวว่า ปัญหาเวียนเทียนบิณฑบาตพบเกือบทุกตลาด ทุกชุมชนเมืองในเขตกรุงเทพฯพระส่วนใหญ่ไม่ใช่พระจริง แต่เป็นพระปลอมบวช 80% ทางออกเรื่องนี้เจ้าหน้าที่ตำรวจ พศ. และพระวินยาธิการต้องร่วมมือทำงานอย่างเข้มแข็ง รวมไปถึงเจ้าอาวาส เจ้าคณะผู้ปกครองช่วยกันสอดส่องดูแลพระในสังกัด พระสงฆ์อยู่ในศีลธรรม พุทธศาสนิกชนกลัวต่อบาป จะช่วยแก้ปัญหาได้มาก แต่พระวินยาธิการมี 2,000 รูป น้อยเกินไป แต่บังคับให้พระภิกษุมาเป็นพระวินยาธิการไม่ได้ เพราะไม่มีค่าตอบแทนใดๆ แถมสละเวลามาทำงานผลปฏิบัติงานตรวจความเรียบร้อยพระภิกษุสามเณรที่ประพฤติไม่สมควรตั้งแต่เดือนมกราคม-ธันวาคม 2548 มีพระภิกษุสามเณรที่มีอาจาร (ประพฤติ) ไม่ควรและบุคคลแต่งกายเลียนแบบพระสงฆ์รวม 513 รูปต่อคน แบ่งเป็นบิณฑบาตขาดความสำรวม และรับแต่ปัจจัย 376 รูปต่อคน ปักกลดตามย่านชุมชนและพักค้างแรมตามบ้าน 78 รูปต่อคน เรี่ยไรโดยไม่ได้รับอนุญาต 6 รูปต่อคน เล่นพนัน และเสพยาเสพติด 26 รูปต่อคน คลุกคลีมาตุคาม (สตรี) 2 รูปต่อคน และปลอมบวช 25 รูปต่อคน
พระรัตนเมธี หัวหน้าคณะพระวินยาธิการต้องจําคุกกี่ปี 
5 ปี